**Nihat Kahveci** eli **Nihat** (s. 23. marraskuuta 1979 Istanbul, Turkki) on turkkilainen jalkapalloilija, joka edusti Turkin pääsarjassa pelaavaa Beşiktaşia sekä Espanjassa Real Sociedadia ja Villarrealia. Hän oli pelipaikaltaan hyökkääjä.

Ura
---

Nihat on Beşiktaşin junioriakatemian kasvatti. Hän nousi seuran edustusjoukkueeseen kaudella 1997–1998 ja saavutti saman kauden päätteeksi Turkin cupin mestaruuden.

Tammikuussa 2002 Nihat siirtyi Espanjaan Real Sociedadin joukkueeseen, jota tuolloin valmensi entinen Beşiktaş-valmentaja John Toshack. La Realissa hän muodosti tehokkaan hyökkäyskaksikon serbialaisen Darko Kovačevićin kanssa ja sijoittui kaudella 2002–2003 Espanjan pääsarjan maalintekijätilaston toiseksi 23 maalillaan. Myös Real Sociedad sijoittui sarjan toiseksi ja pääsi kauden 2003–2004 Mestarien liigaan. Kesällä 2006 Nihat siirtyi Villarrealiin, jonka kanssa hän teki viisivuotisen sopimuksen. Kesäkuussa 2009 Nihat palasi takaisin kasvattajaseuraansa Beşiktaşiin.

Turkin maajoukkueessa Nihat pelasi 69 ottelua ja teki niissä 19 maalia vuosina 2000–2010. Hän kuului joukkueen kokoonpanoon saman vuoden MM-kilpailuissa, joissa Turkki sijoittui pronssille. Nihat on yksi Turkin maajoukkueen kantavista voimista. Hänet muistetaan hyvin vuoden 2008 EM-kisoista, kun alkulohkovaiheessa Turkki nousi 15 minuutissa 0–2-tilanteesta 3–2-voittoon Tšekkiä vastaan. Nihat teki ottelussa kaksi maalia, 87. ja 89. minuutilla. Voiton ansiosta Turkki pääsi puolivälieriin ja Tšekki putosi kilpailuista. Puolivälierissä vastaan tuli Kroatia, jonka Turkki voitti rangaistuspotkukilpailussa. Välierissä Turkki hävisi Saksalle mutta siinä ottelussa Nihat ei enää pelannut.

Yksityiselämä
-------------

5. heinäkuuta 2003 hän meni naimisiin Pınar Kaşgörenin kanssa. Heillä on tytär Selin ja poika. He erosivat lokakuussa 2014.

Lähteet
-------

1. ↑  Turkey Cup 1997/98 RSSSF. Viitattu 14.1.2008.
2. ↑  Ball, Phil: Little and Large[vanhentunut linkki] ESPN Soccernet. Viitattu 14.1.2008.
3. ↑  Ficha del jugador LFP. Viitattu 14.1.2008.
4. ↑  Porto pull off biggest surprise UEFA Champions League. Viitattu 14.1.2008.
5. ↑  El Villarreal anuncia el fichaje de Nihat por cinco temporadas Marca. Viitattu 14.1.2008.
6. ↑  Mamrud, Roberto: Turkey - Record International Players  10.1.2019. RSSSF. Viitattu 24.5.2019. (englanniksi)
7. ↑  Player Details Turkish Football Federation. Viitattu 14.1.2008.
8. ↑  Teams (Arkistoitu – Internet Archive) 2002 FIFA World Cup Korea/Japan. Viitattu 14.1.2008.
9. 1 2 3  Eskola, Jussi, ym.: *2008 jalkapallon EM-turnaus*, s. 35. Koala-kustannus, 2008. ISBN 978-952-229-102-8.
10. ↑  Eskola, Jussi, ym.: *2008 jalkapallon EM-turnaus*, s. 60–61. Koala-kustannus, 2008. ISBN 978-952-229-102-8.
11. ↑  Eskola, Jussi, ym.: *2008 jalkapallon EM-turnaus*, s. 70–71. Koala-kustannus, 2008. ISBN 978-952-229-102-8.
12. ↑  Mutluluklar Nihat *sabah.com.tr*.  6.7.2003. Sabah. Viitattu 4.11.2015. (turkiksi)
13. ↑  Nihat hayatının golünü attı *hurriyet.com.tr*.  6.7.2003. Hürriyet. Viitattu 4.11.2015. (turkiksi)
14. ↑  Nihat Kahveci baba oldu! *haber3.com*.  1.5.2008. Spor 3. Viitattu 4.11.2015. (turkiksi)
15. ↑  Nihat Kahveci boşandı *milliyet.com.tr*.  20.10.2014. Milliyet. Viitattu 4.11.2015. (turkiksi)

Aiheesta muualla
----------------

* Nihat Football Database -sivustolla (englanniksi)

Turkin joukkue – Jalkapallon MM-kilpailut 2002
1 Rüştü |
2 Emre Aşık |
3 Bülent |
4 Fatih |
5 Alpay |
6 Arif |
7 Okan |
8 Tugay |
9 Hakan Şükür |
10 Baştürk |
11 Hasan Şaş |
12 Ömer |
13 Izzet |
14 Tayfur |
15 Nihat |
16 Ümit Özat |
17 İlhan |
18 Ergün |
19 Abdullah |
20 Hakan Ünsal |
21 Emre Belözoğlu |
22 Ümit Davala |
23 Zafer |
Valmentaja Güneş

Turkin joukkue – Jalkapallon EM-kilpailut 2008
1 Rüştü |
2 Servet |
3 Hakan |
4 Gökhan Zan |
5 Emre |
6 Mehmet |
7 Mehmet Aurélio |
8 Nihat |
9 Semih |
10 Gökdeniz |
11 Tümer |
12 Tolga |
13 E. Güngör |
14 Arda |
15 E. Aşık |
16 U. Boral |
17 Tuncay |
18 C. Kazim |
19 Ayhan |
20 Sabri |
21 Mevlüt |
22 Hamit Altıntop |
23 Volkan |
Valmentaja Terim